Anno ab incarnatione Domini nostri Jesu Christi millesimo nonagesimo tertio, et mense octubri, indictione secunda, ecclesia et monasterio beati Petri qui vocatur Cluniensis. Nos, in Dei nomine, omnes milites quorum nomina subter leguntur: Primus Wifredus. Ardericus, Oglerius et Algisus, Johannes Arnoldus, Lanfrancus et Arioaldus germanis, Bernardus, Lanfrancus, Americus et Otto pater, et filii, Lanfrancus de Rancate, Oddo, Umbertus, pater et filius, Ardengo, Otto filius Odonis, Bertrame, Umberto et Ardengo germanis Bertrame, Maginfredus, Oberto, Otto, Rolandus, et Rolandus filius Ottoni, Fredencione et Rolandus filius Algerii et Johannes Abbajamonte et Lanfrancus, Williencione, filius Bertrame, Milo de Zelonico et Olricus de Salbiate, Pagano de Binago, Scario, Arnoldus de Olziate, Girardus et Alberto pater et filius, Oldo et Anselmus de Rancate et Johannes et Ariberto et Alberto, Adelardus, Umfredus clericus, Bonefatio, Wilielmus et Rogerio germanis, Otto filius Bertrami, Wala filius Maginfredi, et Maginfredus germanis, Petrus filius Algisi et Olricus germanis et Oricus filius Uberti et Americus filius Bernardi, Bernardus Johannes abiatici ipsius Bernardi, Petrus filius Alkeri, Gallerio et Williencione filii, Rusticus et Zelonicus et Otto germanis, Frogerio filius Arnoldi, Oprandus, Brochardus et Johannes germanis de Salbiate, Wifredus, Wilielmus de Binago, Tedoldo, Arnoldo, Bezo, Cunradus, Walandro, Ariprando, Roboldus et Petrus germanis, Siro, Aldus, Wilielmus, Americus, Rodulfo, Johannes germanis, Ardericus, Liutprandus, Wido, Willientione, Pagano filius Wiberti, Oliverio, Anselmus, Obizo, Odo filius Miloni, Wilielmo, Otto de Zelonico, Rusticus, Lanfrancus, Benenato; nos omnes milites secundum nostram legem quod professi sumus vivere Langobardorum et Romanorum, presens presentibus diximus: Quisquis in sanctis ac venerabilibus locis de suis rebus aliquid contullit, centuplum accipiet et vitam æternam possidet. Et ideo, nos omnes supra nominati milites, presenti die et ora, damus et offeramus, presenti die et ora, a parte de ecclesia et monasterio Sancti Petri Cluniensis, id est ecclesia una, quod est edificata in isto loco Olziate, in honore sancti Cassiani martiris; et est ipsa ecclesia juris nostri, cum omnibus casis et rebus territoriis, ad ipsam ecclesiam Sancti Cassiani legibus et moribus pertinentes, ubique inventum fuit, per qualicumque ingenio omnia in integro. Et permaneat omni tempore ipsa ecclesia cum omnibus suis rebus, qualiter subter legitur, propter commutationem animæ nostræ et defunctorum parentum nostrorum, et peccata redimendum, ita ut da modo in antea omni tempore ipsa ecclesia Sancti Cassiani, cum omnibus suis, per priore illo Petrus, presbiter, Dei servo et monachus de ecclesia et monasterio Sancti Baptista Johanni, quod est edificato in loco Vertemate, intus castro quod dicitur Vetus, et per omni priore suo successores, qui in ipso monasterio Sancti Johanni preordinato esse videtur, et suos monachos quod ipse habet, ipsa ecclesia Sancti Cassiani et suis rebus sit omni tempore detempta et ordinata, et ministerium fatiendum pro nobis peccatoris et nostrorum parentum defunctorum peccata redimendum; et de illis casis et rebus territoriis, sediminibus cum edifitiis, clausuris, campis, pratis, pascuis, vineis et silvis, cum omnibus areis suarum et usibus eis pertinentibus, de frugibus et censum quod de istis rebus annue Dominus dederit, et exierit, fatiat illis prioribus et monachis de monasterio de loco Vertemate, quod est de congregatione Sancti Petri Cluniensis, quod eis necessitas fuerit. Et si da modo in antea ullo tempore ullus abbas aut priore de isto monasterio Sancti Petri Cluniensis, si de ista ecclesia Sancti Cassiani aut de ullis rebus ad ipsa ecclesia pertinentes, ulla invasione per nullo ingenio fecerit ad nullum omo de ordine clericorum, canonicorum vel monachorum, seu ad nullus omo laicorum, aut si ad istis prioris et monachis de isto loco Vertemate de predicta ecclesia Sancti Cassiani, nec de suis rebus virtute aut ullas potestas fecerit et claruerit; ipsa ecclesia Sancti Cassiani cum omnibus suis rebus debeat nostram potestatem revertere, dum usque venerit illa potestas de servi Dei, qui in hoc ordine, qualiter superius legitur, fatiat permanere. Et promittimus atque spondimus, nos omnes milites, cum nostros heredes, istam ecclesiam Sancti Cassiani, cum omnibus suis rebus, omni tempore a parte de ecclesia et monasterio Sancti Petri Cluniensis et predicti prioris omni tempore defensare. Quid si defendere non potuerimus, aut si contra hanc cartam offersionis per quodvis ingenium agere aut causare presumserimus, in duplum ipsis rebus pars ecclesia Sancti Petri et prioribus restituere promittimus, quia sic inter nos convenit, unde tres cartas offersionis uno tenore scripte sunt. Actum isto loco Olziate. Signum manibus de istorum militis, qui hanc cartam offersionis ut supra fieri rogaverunt. Signum manibus Bernardi, Ardengi, Pagani, Bertrami, Arnoldi et reliquos testes. Ego Rogerio, qui et Ingezo, notarius sacri palatii scripsi, post tradita complevi et dedi. Mediolanus, qui et Otto, judex et missus domini inperatoris autenticum hujus exenpli vidi et legi, et sicut inibi continebatur, sic in isto legitur exemplo, extra litteram plus minusve. Ego Ambrosius, qui et Paganus, judex et missus domni tercii Henrici imperatoris, autenticum, etc.... Albertus, judex et missus domni regis, autenticum, etc... Ego Lanzo, judex, autenticum, etc... Rolandus, judex et missus domni secundi Chunradi regis, autenticum, etc... Ego Heriprandus, judex et missus domni tercii Henrici imperatoris, autenticum, etc... Johannes, notarius sacri palatii, auctenticum hujus exempli vidi et legi, et hoc exemplum ex ipso auctentico exemplavi, et sic in eo continebatur, sicut in isto legitur exemplo, extra litteras plus minusve.